นายกรัฐมนตรียืนยันธนาคารหลักของไทย 5 แห่งมีความเข้มแข็ง ย้ำประกาศธนาคารแห่งประเทศไทยเป็นการปฏิบัติตามสากล
พลเอก ประยุทธ์ จันทร์โอชา นายกรัฐมนตรี กล่าวถึงกรณีที่วานนี้ (25 ก.ย.2560) เว็บไซต์ราชกิจจานุเบกษา เผยแพร่ประกาศธนาคารแห่งประเทศไทย 2 ฉบับ เรื่องแนวทางการระบุและการกำกับดูแลธนาคารพาณิชย์ที่มีนัยต่อความเสี่ยงเชิงระบบในประเทศและรายชื่อธนาคารพาณิชย์ที่มีนัยต่อความเสี่ยงเชิงระบบในประเทศ ว่า เป็นการกำหนดความเข้มงวดตามหลักสากลเท่านั้น โดยยืนยันทั้ง 5 ธนาคารที่อยู่ในประกาศนั้น มีความเข้มแข็งและมีความมั่นคงมาก นับตั้งแต่ปัญหาวิกฤตเศรษฐกิจต้มยำกุ้งเป็นต้นมา พร้อมทั้งมีเงินสำรองมากกว่าเกณฑ์ที่กำหนดไว้
         
นายกรัฐมนตรีขอให้ประชาชนอย่าตื่นตระหนกหรือแตกตื่นกับข่าวดังกล่าว ซึ่งในต่างประเทศก็ได้ปฏิบัติตามหลักสากลในเรื่องนี้เช่นเดียวกัน